2.pielikums

Projektu iesniegumu atlases nolikumam

**Biznesa plāna standartformas aizpildīšanas metodika**

* *Saskaņā ar MK noteikumu 12.punktu projekta iesniedzējam kopā ar projekta iesniegumu ir jāsagatavo un jāiesniedz biznesa plāns.*
* *Norādītais tiks vērtēts specifiskā atbilstības kritērija Nr.4 un vienotā izvēles kritērija Nr.2, kā arī citu vērtēšanas kritēriju ietvaros (norādītā informācija par kritērijiem, uz kuru vērtēšanu attiecas konkrētā punktā norādītā informācija indikatīva, jo vērtēšanā tiks ņemta vērā visā projekta iesniegumā un tā pielikumos iekļautā informācija).*
* *Biznesa plānu veido, balstoties uz teorētiskiem aprēķiniem un pieņēmumiem.*

**I KOMERSANTA PAŠREIZĒJAIS STĀVOKLIS**

1. **Vispārējā informācija par komersantu** *(informācija tiks izmantota, lai gūtu priekšstatu par komersantu, tā pašreizējo finanšu un saimnieciskās darbības stāvokli)*:

*(Vienotais izvēles kritērijs Nr.2, specifiskais atbilstības kritērijs Nr.1, kvalitātes kritērijs Nr.3.2.)*

1.1. īsa vēsture;

1.2. darbības nozare. Ja vairākas, būtiskākās nozares pēc apgrozījuma pēdējos trijos noslēgtajos finanšu gados;

1.3. esošo produktu vai pakalpojumu apraksts (produktu grupas, nosaukums, īpašības, tehniskie parametri, kvalitāte, pielietošanas veids, tirdzniecības zīmes u.c. īpašības);

1.4. uzņēmuma struktūra, pamatdarbības vieta un struktūrvienības (ja tādas ir);

1.5. zeme un ēkas – īpašumā un nomātie;

1.6. galvenās tehnoloģijas un iekārtas – īpašumā un nomātās, norādot adreses un kadastra numurus;

1.7. problēmas un riski;

1.8. stipro un vājo pušu, iespēju un draudu (SWOT) analīze;

1.9. panākumu iemesli (konkurences priekšrocības);

1.10. darbības raksturīgākie finanšu ekonomiskie rādītāji vismaz pēdējos trīs noslēgtajos finanšu gados:

|  |  |  |  |
| --- | --- | --- | --- |
| **Gads** | **2013** (pirms pirmspēdējā noslēgtajā finanšu gadā, ja tas nesakrīt ar kalendāro gadu) | **2014** (pirmspēdējā noslēgtajā finanšu gadā, ja tas nesakrīt ar kalendāro gadu) | **2015** (pēdējā noslēgtajā finanšu gadā, ja tas nesakrīt ar kalendāro gadu) |
| **Bilances rādītāji** |  |  |  |
| Aktīvu kopsumma |  |  |  |
| Pamatkapitāls |  |  |  |
| **PZA rādītāji** |  |  |  |
| Ieņēmumi |  |  |  |
| Izmaksas |  |  |  |
| EBITDA |  |  |  |
| Neto peļņa/zaudējumi |  |  |  |
|  | | | |
| **Uzņēmuma darbinieku skaits** |  |  |  |
|  | | | |
| **Veiktie P&A darbi no komersanta attiecīgā gada apgrozījuma (norāda %, zvērināta revidenta apstiprināti dati)**  *(Kvalitātes kritērijs Nr.3.2.)* |  |  |  |

1.11. saistīto komersantu apraksts – nosaukums, reģistrācijas numurs, galvenās darbības nozares, galvenie produkti vai pakalpojumi (par katru saistīto komersantu);

1.12. komersanta un tā saistīto personu grupas pašu kapitāls par pēdējo noslēgto finanšu gadu (norādīts atsevišķi katrai saistītai personai):

*(Specifiskais atbilstības kritērijs Nr.1)*

*Saistītās personas atbilst Komisijas Regulas Nr.651/2014 1.pielikumā noteiktajai saistīto uzņēmumu definīcijai. Tiks vērtēta arī projekta iesniedzēja un tā saistīto uzņēmumu atbilstība likuma “Par uzņēmumu ienākuma nodokli” 1.panta (3). daļā noteiktajai saistīto uzņēmumu definīcijai.*

*Saistīto personu pašu kapitāls tiek ņemts vērā pilnā apjomā arī tad, ja atbilstoši LR likuma “Par uzņēmumu ienākuma nodokli” 1.panta (3).daļas 2) punktam vienas komercsabiedrības vai kooperatīvās sabiedrības līdzdalības daļa otrā komercsabiedrībā vai kooperatīvajā sabiedrībā ir 20 līdz 50 procenti, turklāt šai sabiedrībai nav balsu vairākuma.*

|  |  |  |
| --- | --- | --- |
| **Pašu kapitāls atbilstoši pēdējā noslēgtā finanšu gada (lūdzu norādīt pēdējā noslēgtā finanšu gada periodu) datiem** | | |
| Projekta iesniedzējam: | Saistītajām personām (ja attiecināms): | Kopā: |
| \_\_\_\_\_\_\_\_\_ EUR | [nosaukums, reģ.nr.]: \_\_\_\_\_\_\_\_\_ EUR | \_\_\_\_\_\_\_\_\_ EUR jeb \_\_\_\_\_\_ % no projekta attiecināmajām izmaksām |
| [nosaukums, reģ.nr.]: \_\_\_\_\_\_\_\_\_ EUR |
| [nosaukums, reģ.nr.]: \_\_\_\_\_\_\_\_\_ EUR |
| [nosaukums, reģ.nr.]: \_\_\_\_\_\_\_\_\_ EUR |
| [nosaukums, reģ.nr.]: \_\_\_\_\_\_\_\_\_ EUR |
| [nosaukums, reģ.nr.]: \_\_\_\_\_\_\_\_\_ EUR |

**2. Komersanta vadība:**

2.1. valde, padome, prokūristi u.c. vadošies darbinieki (vārds, uzvārds, amats, cik ilgi nodarbināts komersantā);

2.2. 2.1.punktā minēto darbinieku izglītība un pieredze, kas atbilst pamatdarbībai un projektā plānotajām darbībām.

*Informāciju var aizstāt ar biznesa plānam pievienotiem CV, uz kuriem norādīta atsauce.*

**II PROJEKTA APRAKSTS**

1. **Projekta mērķis un izvēlētā risinājuma pamatojums:**

*(Vienotais izvēles kritērijs Nr.2.)*

3.1. projekta mērķis (konkrēts, kvantitatīvi un kvalitatīvi izmērāms sasniedzamais rezultāts) – pamatojums, kāpēc komersants vēlas īstenot projektu;

3.2. Nozare, kurā projekts tiek īstenots, t.sk. NACE kods;

*(Kvalitātes vērtēšanas kritērijs Nr.2 un Specifiskais atbilstības kritērijs Nr.11)*

3.3. problēmas, kas tiks atrisinātas projekta rezultātā un ieguvumi no projekta īstenošanas, jaunas iekārtas, kas nav pieejama tirgū, izgatavošanas nepieciešamības pamatojums;

3.4. jaunie produkti vai tehnoloģijas, kuras tiek ieviestas ražošanā projekta rezultātā;

*(Specifiskais atbilstības kritērijs Nr.9, vienotais izvēles kritērijs Nr.2.2, iekļaujot informāciju par ražošanas/pakalpojumu sniegšanas ciklu, procesu aprakstu un tam nepieciešamajiem resursiem)*

* 1. veikto P&A darbu apraksts (jāpievieno zvērināta revidenta apliecinājums);
  2. pamatojums eksperimentālās tehnoloģijas atbilstībai 8. tehnoloģiju gatavības līmenim;

*(Specifiskais atbilstības kritērijs Nr.9)*

3.7. problēmas risināšanas alternatīvas (pamatojot ar finanšu aprēķiniem un citu salīdzinošu informāciju);

3.8. problēmas risinājuma izvēles pamatojums (viena no 3.7.punktā minētajām alternatīvām, kura izvēlēta, atzīstot to kā efektīvāko un reālāko projekta mērķa sasniegšanai).

1. **Projekta attiecināmās izmaksas:**

*(Vienotais izvēles kritērijs Nr.2.4, specifiskais atbilstības kritērijs Nr.8 un Nr.10)*

4.1. komponentes vai iekārtas, kas jau pieejamas tirgū.

*Saskaņā ar MK noteikumu 16.punktu, ne vairāk kā 80% no eksperimentālās tehnoloģijas izmaksām veido komponentes vai iekārtas, kuras projekta iesniedzējs vai ārpakalpojumu sniedzējs vai piegādātājs izvēlēsies no tādām, kas jau pieejamas tirgū. Par minētajām izmaksām norādāma šāda informācija:*

projektā plānotās komponentes/iekārtas nosaukums, modelis, ražotājs (norāda, ja projekta iesniegšanas brīdī ir zināms) vai piegādātājs (ja atšķiras no ražotāja) (nosaukums, reģistrācijas numurs, valsts, saite uz ražotāja/piegādātāja publiskā interneta tīmekļa mājas lapu, statuss – ražotājs, autorizēts ražotāja pārstāvis reģionā, iekārtu vairumtirgotājs);

4.2. komponentes vai iekārtas, kas tiks izgatavotas.

*Saskaņā ar MK noteikumu 15.punktu, projekta iesniedzējs vai atbilstoši projekta iesniedzēja definētajām prasībām izgatavo eksperimentālās tehnoloģijas komponentes vai iekārtas vismaz 20 % apmērā no eksperimentālās tehnoloģijas izmaksām: 1)minētās izmaksas atbilst pētniecības un attīstības izmaksām eksperimentālajās ražotnēs; 2) eksperimentālo ražotņu galvenais mērķis ir pētniecība un attīstība, un to izmantošana nav komerciāla līdz projekta īstenošanas beigām. Par minētajām izmaksām norādāma šāda informācija:*

detalizēts izmaksu aprēķina pamatojums, ražotājs (norāda, ja projekta iesniegšanas brīdī ir zināms) vai piegādātājs (ja atšķiras no ražotāja) (nosaukums, reģistrācijas numurs, valsts, saite uz ražotāja/piegādātāja publiskā interneta tīmekļa mājas lapu, statuss – ražotājs, autorizēts ražotāja pārstāvis reģionā, iekārtu vairumtirgotājs).

*Šīm izmaksām ir jāatbilst OECD Frascati rokasgrāmatas 2.nodaļā (Frascati Manual 2015 Guidelines for Collecting and Reporting Data on Research and Experimenta l Development) (http://www.oecd.org/sti/frascati-manual-2015-9789264239012-en.htm) sniegtajiem skaidrojumiem par pētniecības un attīstības izmaksām pilotrūpnīcās. Līdz ar to ir jāsniedz skaidrojums, kā eksperimentālās tehnoloģijas komponentes vismaz 20% apmērā atbilst Frascati rokasgrāmatas sniegtajiem skaidrojumiem par pilotrūpnīcām;*

4.3. katras 4.1. un 4.2.punktā norādītās komponentes/iekārtas nepieciešamības pamatojums projekta mērķa sasniegšanai;

4.4. plānotā inovatīvo iekārtu/eksperimentālās tehnoloģijas komponenšu tehniskā specifikācija, ražības rādītāji (jauda, izlaides apjoms), pieslēgumu jauda (kWh), izmantojamās izejvielas, izejvielu patēriņš, iespējamā produkta rādītāji, izmēri, svars, atbilstība nozares normatīvajos aktos noteiktajām prasībām, vides aizsardzības prasībām, plānotā iekārtu noslodze un maksimālie ražošanas apjomi u.c. prasības *(var atsaukties uz pievienotajām tehniskajām specifikācijām)*;

4.5. iekārtu pamatojums un pielietojums (sniegt skaidrojumu par katras iekārtas plānoto pielietojumu un noslodzi produkcijas vai pakalpojuma ražošanas procesā, raksturojot katras 4.1. un 4.2.punktā minētās iekārtas funkcijas);

*(vienotais izvēles kritērijs Nr.2)*

4.6. pamatojums konkrēto iekārtu izvēlei saistībā ar tās funkcionalitāti, jaudu un citiem tās parametriem, un skaidrojot, kā tie atbilst komersanta darbības modelim, salīdzinot ar funkcionāli līdzvērtīgām iekārtām;

4.7. aptaujātie komersanti, to iekārtu un cenu piedāvājumi;

4.8. iespējamās alternatīvās iekārtas;

*Jāietver informācija par esošo iekārtu pielāgošanas iespējamību un izmaksām, un to, kāds būs ieguvums finansiāli un tehnoloģiski no jaunu iekārtu iegādes vai izgatavošanas.*

4.9. Eksperimentālās tehnoloģijas priekšrocības pret citām tirgū esošām līdzīgām iekārtām: atšķirības tehniskajā specifikācijā, sastāvdaļu, aprīkojuma un materiālu uzlabojumi, iekļautā programmatūra, lietotājam draudzīgu vai citādi funkcionālu raksturojumi, pielietojuma veidi (sniegt pamatojumu, kādas priekšrocības nodrošina minētās atšķirības un to nepieciešamība produkta ražošanai/pakalpojuma sniegšanai):

|  |  |
| --- | --- |
| Tirgū esošo līdzvērtīgu iekārtu svarīgākie parametri, galvenās sastāvdaļas, materiāli, pielietojuma veidi | Projekta ietvaros paredzētās eksperimentālās tehnoloģijas atšķirīgie parametri, galvenās sastāvdaļas, materiāli, pielietojuma veidi |
| [esošie parametri] | [atšķirīgie parametri] |
| … | … |

*Tirgū pastāvošo līdzīgu tehnoloģiju aprakstam un analīzei jāliecina, ka MK noteikumu par pasākuma īstenošanu 30.3. un 30.6.apakšpunktā minētie parametri un vismaz viens no 30.1., 30.2., 30.4., 30.5. vai 30.7.apakšpunktā minētajiem parametriem nav pārbaudīti reālā ražošanas vidē.*

4.10. apraksts par eksperimentālās tehnoloģijas aizsardzības līmeni.

*Projekta iesniedzējam tiek nodrošinātas intelektuālā īpašuma tiesības vismaz uz tiem eksperimentālās tehnoloģijas unikālajiem elementiem, kas tiek izgatavoti konkrētā projekta vajadzībām: līdz projekta īstenošanas beigām nodrošina apliecinošos dokumentus par pusvadītāju izstrādājumu topogrāfijas vai patenta pieteikumu vai veikto pozitīvo patentmeklējumu. Pusvadītāju izstrādājumu topogrāfija vai patents tiek reģistrēti uz projekta iesniedzēja vārda pēcuzraudzības periodā. Var tikt izvērtēts cits intelektuālā īpašuma tiesību apliecinošs dokuments tikai pie nosacījuma, ka tas nodrošina tādu pašu intelektuālā īpašuma tiesību aizsardzības līmeni kā patents vai pusvadītāju izstrādājumu topogrāfija.*

*Intelektuālā īpašuma tiesību aizsardzība ir jānodrošina vismaz EEZ valstīs.*

*Atbilstoši iepriekš norādītajiem dokumentiem nepieciešams pārliecināties, ka norādītā pusvadītāju izstrādājumu topogrāfija vai patents nodrošina aizsardzību projektā plānotajai eksperimentālai tehnoloģijai un ir tieši saistīts ar projektā plānotajām izmaksām un projekta mērķa sasniegšanu. Ja norādītā pusvadītāju izstrādājumu topogrāfija vai patents nav saistīta ar projekta ieviešanu, tad tas netiek ņemts vērā.*

*(Specifiskais atbilstības kritērijs Nr.8, vienotais izvēles kritērijs Nr.2.4)*

1. **Projekta īstenošanas apraksts:**

*(Vienotais izvēles kritērijs Nr.2, kvalitātes vērtēšanas kritērijs Nr.8)*

5.1. projekta īstenošanas vietas raksturojums (ģeogrāfiskais novietojums, nekustamā īpašuma statuss, faktiskā situācija);

*Jāpamato projekta īstenošanas vietas izvēle, salīdzinot ar citām alternatīvām, piemēram, ja uzņēmuma mātes uzņēmums atrodas ārvalstīs, kāpēc projekts tiek īstenots tieši Latvijā.*

*Ja projekta īstenošanas vietā ir paredzēts izveidot industriālo parku vai jaunu rūpnīcu, skaidro, vai ir izstrādāts ēkas tehniskais projekts vai arī celtniecības darbi jau sākti. Ja zemes iegāde un ēkas projektēšana paredzēta tikai pēc projekta apstiprināšanas, sniedz informāciju, kā arī skaidrojumu/pamatojumu, kā konkrētie darbi tiks nodrošināti.*

*Ir pieļaujams, ka projekts tiek īstenots vairāk kā vienā projekta īstenošanas vietā, ar nosacījumu, ka vairāk kā vienas projekta īstenošanas vietas nepieciešamība ir ekonomiski, tehnoloģiski un finansiāli pamatota.*

5.2. nekustamais īpašums:

5.2.1. ēkas raksturojums, kurā plānots izvietot iekārtas, īpašuma tiesības, atbilstība (fizikālie parametri – m2, pieslēgumi, jaudas u.tml.), nepieciešamās pārveide, papildus veicamās darbības telpās, lai varētu īstenot projektu, termiņi šo darbību veikšanai un nepieciešamais finansējums;

*Sniedz aprakstu saistībā ar 3.3.1. specifisko atbalsta mērķi “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2. specifisko atbalsta mērķi “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”, ja plānots izmantot telpas, kas izveidotas minēto specifiskā atbalsta mērķu ietvaros.*

5.2.2. zemes raksturojums (īpašuma tiesības, pievadceļi, infrastruktūra, nepieciešamās investīcijas u.tml.);

5.3. projekta iesniedzēja rīcībā esošo iekārtu raksturojums uz projekta iesnieguma iesniegšanas brīdi (tehniskie parametri, funkcijas, nolietojums utml.);

5.4. papildus iekārtas (tehniskie rādītāji), tehniskie līdzekļi vai darbi, to izmaksas, kas nepieciešami, lai īstenotu projektu, nepieciešamais finansējums, plānotais risinājums, termiņi, nepieciešamības pamatojums;

5.5. nepieciešamā saskaņošana ar valsts un pašvaldības iestādēm, piem., piesārņojošu darbību veikšanai, būvniecībai, darbībai ekonomiskajā zonā, sertifikācija u.tml., termiņi, izmaksas;

5.6. projektā iesaistīto vadošo darbinieku (vadītāja, finanšu vadītāja, tehniskā vadītāja, zinātniskā vadītāja) dzīvesgaitas apraksts, norādot iegūto izglītību, pieredzi, projekta ietvaros galvenos veicamos uzdevumus;

*Informāciju var aizstāt ar biznesa plānam pievienotiem CV, uz kuriem norādīta atsauce.*

5.7. darba spēka nodrošināšana projekta rezultātā iegūto iekārtu izmantošanai, nepieciešamās apmācības;

5.8. kopējie finanšu resursi, kas nepieciešami projektam īstenošanas termiņā un pēc tā pabeigšanas trīs gadu garumā, ja projekta iesniedzējs ir MVK, bet piecu gadu garumā pēc projekta īstenošanas pabeigšanas, ja projekta iesniedzējs ir lielais komersants, to iegūšanas avoti, termiņi, finansējuma pieejamība, iesniedzot projektu. Jāsniedz skaidrojums par to, kādi finanšu līdzekļi ir projekta iesniedzēja rīcībā, lai turpinātu saimniecisko darbību testa režīmā līdz brīdim, kad tiks gūta pilnīga pārliecība, ka eksperimentālā tehnoloģija atbilst plānotajiem kvalitātes, ražīguma un citiem parametriem, uz kuriem ir balstīts biznesa plāns.

*Saskaņā ar MK noteikumu 30.punktu, biznesa plānu veido, balstoties uz teorētiskiem aprēķiniem un pieņēmumiem, kuri iepriekš nav pārbaudīti reālā ražošanas vidē. Tāpēc jāsniedz skaidrojums, no kādiem finanšu avotiem tiks nodrošināta projektā sasniegto rādītāju ilgtspēja, ja praksē būs nozīmīgas nobīdes no biznesa plāna;*

*(Kvalitātes vērtēšanas kritērijs Nr.4, vienotais izvēles kritērijs Nr.2)*

5.9. nodrošinājums (ķīlas) finansējuma piesaistei (ja nav nepieciešams, lūdzu paskaidrot kāpēc);

5.10. kopējais projekta īstenošanas termiņš un tā ietvaros:

5.10.1. paredzēto darbību secība un plānotais ilgums katrai darbībai (aktivitāšu plāns);

5.10.2. finanšu resursu apguves laika grafiks, t.sk. vai projekta ietvaros būs nepieciešams avanss.

**6. Projekta rezultāts**

*(informācija tiks izmantota vienotā izvēles kritērija Nr.2 vērtēšanai, kā arī veicot uzraudzību 3 gadus (MVK) vai 5 gadus (lielajiem komersantiem) pēc projekta īstenošanas pabeigšanas)*

6.1. projekta ietekme uz komersanta saimniecisko darbību (pamatot ar sekojošiem komersanta ekonomiskajiem rādītājiem – neto apgrozījums, eksports, bruto peļņa, neto peļņa, rentabilitāte attiecībā pret apgrozījumu, produktivitāte uz vienu strādājošo, pievienotā vērtība uz vienu strādājošo, darba vietu skaits) un salīdzinājums ar situāciju pirms projekta īstenošanas;

6.2. projekta izmaksu efektivitāte, norādot un skaidrojot pievienotās vērtības aprēķinu uz vienu darbinieku pēc projekta īstenošanas;

6.3. projekta ietvaros sasniedzamo rādītāju kopsavilkums:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Indikatori | Pēdējā noslēgtā gadā pirms projekta iesniegšanas*\** | Sagaidāmā vērtība pēc projekta īstenošanas uzsākšanas (jānorāda dati projekta īstenošanas laikā un 3 gadus pēc projekta īstenošanas pabeigšanas, ja projekta iesniedzējs ir MVK, bet 5 gadus pēc projekta īstenošanas pabeigšanas ja projekta iesniedzējs ir lielais komersants) | | | | | | | |
| *0.gads* | *1.g.* | *2.g.* | *3.g.* | *4.g.* | *5.g.* | *6.g.* | *7.g.* | *8.g.* |
| Neto apgrozījums (EUR):*\** \* |  |  |  |  |  |  |  |  |  |
| t.sk. no projekta īstenošanas |  |  |  |  |  |  |  |  |  |
| Plānotais eksporta apjoms (EUR) |  |  |  |  |  |  |  |  |  |
| t.sk. no projekta rezultātā saražotās produkcijas, sniegtajiem pakalpojumiem |  |  |  |  |  |  |  |  |  |
| Investīcijas komercdarbības attīstībai (EUR): |  |  |  |  |  |  |  |  |  |
| Darba vietas (skaits uzņēmumā) |  |  |  |  |  |  |  |  |  |
| Radītās P&A darba vietas, kas tiek uzturētas  *(Kvalitātes kritērija Nr.3.3. vērtēšanai)* |  |  |  |  |  |  |  |  |  |
| Radīto P&A darba vietu vidējā alga  *(Kvalitātes kritērija Nr.3.3. vērtēšanai)* |  |  |  |  |  |  |  |  |  |
| Ieguldījumu P&A pieaugums no gada apgrozījuma, kurš radies no projektā izgatavotajām iekārtām (*Kvalitātes kritērija Nr.3.1. vērtēšanai*)\*\*\* |  |  |  |  |  |  |  |  |  |

*\*Saskaņā ar pēdējo noslēgto gada pārskatu pirms projekta iesniegšanas, kas iesniegt Valsts ieņēmumu dienestam.  
\*\*Neto apgrozījums ir komercsabiedrības pamatdarbības, preču pārdošanas un pakalpojumu veikšanas rezultātā gūtie ieņēmumi, no kuriem atskaitītas tirdzniecības u. c. atlaides, kā arī apgrozījuma, akcīzes u. c. nodokļi.  
\*\*\* norāda, par cik procentpunktiem pieaugs pētniecības un attīstības (P&A) darbu izmaksas no komersanta gada apgrozījuma, kurš tieši saistīts ar projekta īstenošanu (radies no projekta rezultātā izveidotajām iekārtām) pēc projekta īstenošanas (Kvalitātes kritērijs Nr.3.1.)*

***Biznesa plānā jābūt ietvertam arī plānoto P&A darbu pieauguma pamatojumam!***

6.4. projektā laikā un pēc projekta pabeigšanas plānotie eksperimentālās tehnoloģijas testi.

*Saskaņā ar MK noteikumu 52.punktu tehnoloģiju gatavības līmenis Nr. 8 (atbilstoši starptautiskajam standartam ISO 16290:2013) paredz eksperimentālās tehnoloģijas testēšanu reālā ražošanas vidē, veicot saimniecisko darbību. Ja eksperimentālās tehnoloģijas testēšanai reālā ražošanas vidē, veicot saimniecisko darbību, ir nepieciešami vairāk nekā divi mēneši, noslēguma pārskatu iesniedz divus mēnešus pēc saimnieciskās darbības uzsākšanas un testus turpina projekta pēcuzraudzības periodā.*

**7. Projekta rezultātā ražoto produktu un sniegto pakalpojumu apraksts un projekta ilgtspējas nodrošināšana**

*(Vienotais izvēles kritērijs Nr.2.1., specifiskais atbilstības kritērijs Nr.8 un Nr.9)*

7.1. inovatīvo produktu un pakalpojumu apraksts (tehniskās, funkcionālās u.c. īpašības);

*T.sk. iekļaujot informāciju par to, vai ražošanā ievieš sen/nesen izgudrotu produktu/tehnoloģiju, vai projekta iesniedzējs ir izgudrojuma autors, argumentācija, kāpēc šo izgudrojumu nevarēja ieviest ražošanā ātrāk. Norāda, ja jaunais produkts vai pakalpojums izstrādāts ar iepriekšējo Eiropas Savienības fondu plānošanas perioda finansējuma atbalstu.*

7.2. produkta vai pakalpojuma priekšrocības pret citiem tirgū esošiem līdzvērtīgiem produktiem vai pakalpojumiem:

7.2.1. atšķirības tehniskajā specifikācijā, sastāvdaļu, aprīkojuma un materiālu uzlabojumi, iekļautā programmatūra, lietotājam draudzīgu vai citādi funkcionālu raksturojumi, pielietojuma veidi (sniegt pamatojumu, kādas priekšrocības nodrošina minētās atšķirības un to nepieciešamību klientam):

|  |  |
| --- | --- |
| Tirgū esošo līdzvērtīgu produktu vai pakalpojumu svarīgākie parametri, galvenās sastāvdaļas, materiāli, pielietojuma veidi | Projekta iesniedzēja ražotā produkta vai sniegtā pakalpojuma atšķirīgie parametri, galvenās sastāvdaļas, materiāli, pielietojuma veidi |
| [esošie parametri] | [atšķirīgie parametri] |
| … | … |

7.2.2. iespējas saražot produktu vai sniegt pakalpojumu efektīvāk un par zemāku pašizmaksu - sniegt produkta vai pakalpojuma **pašizmaksas aprēķinu uz vienību**, norādot visas ar ražošanu saistītās tiešās un netiešās izmaksas un salīdzinot ar konkurentu noieta tirgū piedāvāto cenu, ko pamatot ar mērķa klienta bāzes jūtīgumu pret cenas izmaiņām. Sniegt ražošanas iekārtu aprakstu un citus argumentus, kas tieši ietekmē produkta vai pakalpojuma zemāku pašizmaksu;

7.3. līdz projekta iesniegšanas brīdim veiktās un plānotās mārketinga aktivitātes (konkrētas darbības, raksturojot veicamos pasākumus, iesaistītos finanšu un cilvēkresursu, norādot termiņus), lai nodrošinātu stabilu un lojālu klientu bāzi un tirgus daļu;

7.4. komersanta konkurētspēja ar produktivitātes priekšrocībām attiecībā uz darbaspēku, materiālu, enerģijas, kapitāla resursiem un citiem faktoriem;

7.5. produktu vai pakalpojumu īpašības, kas nodrošinās komersanta ilgtspējīgas konkurētspējas priekšrocības;

7.6. konkurētspējas priekšrocības, kuras rodas no integrācijas globālās piegāžu ķēdēs.

**8. Projekta ietekme uz komersanta pētniecības un attīstības kapacitāti:** *(Kvalitātes vērtēšanas kritērijs Nr.3)*

8.1. līdzšinējās pētniecības un attīstības aktivitātes pēdējo 3 (trīs) noslēgto projekta finanšu pārskata gadu laikā.

*Norāda projekta iesniedzēja un tā saistīto personu (saistītās personas atbilst Komisijas Regulas Nr.651/2014 1.pielikumā noteiktajai saistīto uzņēmumu definīcijai, kā arī likuma “Par uzņēmumu ienākuma nodokli” 1.panta (3). daļā noteiktajai saistīto uzņēmumu definīcijai) veiktos P&A darbus. Kvalitātes vērtēšanas kritērija Nr.3.2. ietvaros tiek ņemtas vērā P&A izmaksas, kas iekļautas zvērināta revidenta apstiprinātā gada pārskatā vai par tām pievienots cits zvērināta revidenta apliecinājums.*

|  |  |  |  |  |  |
| --- | --- | --- | --- | --- | --- |
| **Veiktās pētniecības un attīstības (P&A) aktivitātes** | | | | | |
| P&A darbu veicējs (projekta iesniedzējs vai saistītais komersants), P&A darbu nosaukums (pētījuma veids, būtība, mērķis, problēma rezultāts) | P&A izmaksas (EUR) | P&A laika periods | Darba veicējs (nosaukums, reģ.nr. vai vārds, uzvārds, amats, kvalifikācija) | P&A darbu saistība ar projektā plānotajām aktivitātēm (piemēram, produktivitātes celšana vai kvalitātes uzlabojumi) | P&A darbu pamatojums  *t.sk.norāda % no komersanta attiecīgā gada apgrozījuma* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

8.2. veikto pētniecības un aktivitātes darbību saistība ar projekta īstenošanu, t.sk. vai pētniecības un attīstības aktivitāšu rezultātā būs iespējams saražot produktu vai sniegt pakalpojumu efektīvāk un par zemāku pašizmaksu un tā sagaidāmā finansiālā ietekme.

8.3. kopsavilkums par turpmāk plānotajām pētniecības un attīstības aktivitātēm, kas saistītas ar projektā plānoto eksperimentālo tehnoloģiju:

8.3.1. kādas tehnoloģijas īpašības ir plānots attīstīt un kādi ir plānotie ieguvumi, plānotie pakalpojumu sniedzēji;

8.3.2. projekta iesniedzēja pētniecības struktūrvienības un personāla apraksts;

8.3.3. plānotā sadarbība ar zinātniskajām institūcijām.

9. **Sadarbības veicināšana starp nozaru komersantiem un citām nozares institūcijām:**

*(Vienotais izvēles kritērijs Nr.2.)*

9.1. izejvielu un komplektējošo detaļu piegādātāji projektā plānotajiem produktiem;

9.2. pakalpojumu sniedzēji projektā plānotajiem produktiem vai pakalpojumiem (informācija jānorāda tikai par specializētiem pakalpojumu sniedzējiem);

9.3. Cita veida sadarbība, piemēram, ar izglītības iestādēm, kompetenču centriem, klasteriem, tehnoloģiju pārneses kontaktpunktiem u.c.

10. **Tirgus un nozares analīze – šajā sadaļā apraksta pieņēmumus, uz kuriem balstās finanšu aprēķini, kas ir atspoguļoti 11.nodaļā:**

*(Vienotais izvēles kritērijs Nr.2)*

10.1. mērķa tirgus analīze (projekta ietvaros ražojamo produktu (pakalpojumu) būtiskāko noieta tirgu raksturojums. Vēlams – balstīti uz Latvijas oficiālo statistiku):

10.1.1. vietējais (kurš reģions, teritorija) vai ārvalstu (eksports uz kurām valstīm un kādos apjomos);

10.1.2. produkta patērētāji – citi uzņēmumi vai iedzīvotāju grupas;

10.1.3. patēriņa tirgu apjoms (piem., pēdējo piecu gadu laikā konkrētā produkta patēriņš gadā (vai mēnesī));

10.1.4. Latvijā kopumā saražotais attiecīgās nozares produkcijas vai sniegto pakalpojumu fiziskais apjoms un apjoms naudas izteiksmē pēdējo trīs līdz piecu gadu laikā, nozares nozīmīgums Latvijas tautsaimniecībā;

10.1.5. nozares tendences un to analīze, cikliskums, sezonālās svārstības;

10.1.6. nozares attīstības perspektīvas – ražošanas vai pakalpojumu apjomu prognozes turpmākajiem trīs līdz pieciem gadiem.

10.2. patērētāju analīze:

10.2.1. komersantu - patērētāju raksturojums, patērētāju grupējums, lielums (lieli vai daudzi mazi), to teritoriālais izvietojums;

10.2.2. iedzīvotāju – patērētāju raksturojums, kādas grupas, teritoriālais izvietojums.

10.3. konkurentu analīze, to tirgus daļas un attīstības prognozes;

10.4. izplatīšanas kanālu analīze;

10.5. tirgvedības (mārketinga) plāns:

10.5.1. cenu politika (cenas veidošanās mehānisms - produkta/pakalpojuma pašizmaksas aprēķins + komersanta "gala" cenas veidošanās mehānisms un salīdzinājums ar līdzvērtīgu/ekvivalentu produktu/pakalpojumu tirgus cenu);

10.5.2. tirdzniecības veicināšana un reklāma (konkrētas aktivitātes un termiņi).

11. **Projekta finansiālais pamatojums (lai nodalītu projekta finanšu plūsmu, finanšu aprēķini jāveic visam komersantam ar projektu un bez projekta. Starpība starp šiem diviem scenārijiem veido projekta finanšu plūsmu):** *(Vienotais izvēles kritērijs Nr.2.3., kvalitātes vērtēšanas kritērijs Nr.3.1)*

*Izmantoto pieņēmumu aprakstā un pamatojumā* *jāiekļauj informācija par produkcijas sortimentu, ražošanas apjomiem, ražošanas zudumiem, pārdošanas cenām, fiksētajām un mainīgajām izmaksām, diskonta likmes, iekārtu lietderīgu kalpošanas periodu, diskonta periodu, projekta terminālo vērtību, jutīguma analīzi par svarīgāko pieņēmumu izmaiņu ietekmi uz projekta diskontēto vērtību u.c.*

11.1. bilance (projekta īstenošanas laika un trīs gadiem pēc projekta īstenošanas pabeigšanas, ja projekta iesniedzējs ir MVK, bet piecus gadus pēc projekta īstenošanas pabeigšanas, ja projekta iesniedzējs ir lielais komersants) (ieteicams izmantot Latvijas oficiālās bilances formu);

11.2. projekta peļņas vai zaudējumu aprēķins (projekta īstenošanas laika un trīs gadiem pēc projekta īstenošanas pabeigšanas, ja projekta iesniedzējs ir MVK, bet piecus gadus pēc projekta īstenošanas pabeigšanas, ja projekta iesniedzējs ir lielais komersants);

11.3. projekta naudas plūsmas pārskats (pa mēnešiem projekta īstenošanas laika un trīs gadiem pēc projekta īstenošanas pabeigšanas, ja projekta iesniedzējs ir MVK, bet piecus gadus pēc projekta īstenošanas pabeigšanas, ja projekta iesniedzējs ir lielais komersants), atsevišķi norādot izvērstas šādas pozīcijas: naudas plūsma no saimnieciskās darbības, investīciju darbības, finansēšanas, atsevišķi izdalot projekta naudas plūsmu, ja iesniegta komersanta kopējā naudas plūsma;

11.4. katras naudas plūsmas pozīcijas skaidrojums – aprēķini, kā veidojās katra pozīcija (vienību skaits, vienības izmaksas u.c.);

11.5. kredīta atmaksas (arī procentu) grafiks un tā atmaksas avoti.

**12. Pielikumi**

(uzskaitīt biznesa plānam pievienotos dokumentus – biznesa plāna minēto faktu un slēdzienu apstiprinošo dokumentu kopijas, shēmas, tabulas, diagrammas, tirgus pētījumu rezultāti, konkurences analīze, produkcijas rentabilitātes analīze, līgumu (nomas, ar klientiem un piegādātājiem), sertifikātu, ekspertīžu rezultātu un citu dokumentu kopijas).

|  |  |
| --- | --- |
| *Atbildīgās amatpersonas amats:* |  |
| *Vārds, uzvārds:* |  |
| *Datums:* |  |
| *Paraksts:* |  |

(Dokumenta rekvizītus *"Datums" un "Paraksts"* neaizpilda, ja elektroniskais dokuments ir noformēts atbilstoši elektronisko dokumentu noformēšanai normatīvajos aktos noteiktajām prasībām).